b'\n_START_ARTICLE_\nFinska marka\n_START_PARAGRAPH_\nFinska marka (finsko: Markka, \xc5\xa1vedsko: Mark, tudi Finnmark) je nekdanja finska denarna enota._NEWLINE_Stoti del finske marke se je imenoval finski pfenig (Penni). Okraj\xc5\xa1ava za finsko marko je bila mk, po ISO 4217 pa FIM._NEWLINE_Finska marka je bila uradna valuta Finske od leta 1860, ko je bila Finska \xc5\xa1e pod rusko oblastjo s statusom avtonomne nadvojvodine. Zaradi velike inflacije so leta 1963 \xc4\x8drtali dve ni\xc4\x8dli. Od leta 1990 so na Finskem vse kon\xc4\x8dne vsote zaokro\xc5\xbeili na 10 pfenigov. Leta 2002 je marko nadomestil evro. Uradni te\xc4\x8daj ob zamenjavi valut je zna\xc5\xa1al 5,94573 mk = 1 \xe2\x82\xac. Finska banka (Suomen Pankki/Finlands Bank) je stare bankovce in kovance zamenjevala v evre do konca februarja 2012.'